**Аяулы алтын күз !**

 **Мақсаты:**Оқушылардың күз туралы түсініктерін молайтып,жыл мезгілдерінің ерекшеліктерін байқату.Табиғаттыаялауға,әсемдікті көре сезіне білуге тәрбиелеу.

**Көрнекілігі:**күз мезгіліне байланысты суреттер,жемістер,көкөністердің суреттері.

**Барысы:**

**Жүргізуші:**Құрметті ата-аналар,ұстаздар,оқушылар сіздерді бүгінгі «Алтын күз»мерекесімен құттықтаймын.Табиғат күллі тіршілік атаулының құт қонысы,алтын ұя бесігі,құт берекесі.Осы табиғаттың төрт мезгілінің өзіне тән ерекшелігі бар.Соның ішінде күз мезгілінің орны ерекше.Күз адам баласына молшылық,береке әкелетін мезгіл.Сондықтан адамдар «берекелі күз», «алтын күз»деп баға берген.Міне, бүгін біздер де алтын күзді тойламақшымыз.Олай болса ертеңгілігімізіге қош келдіңіздер.

Күзде табиғатқандай өзгерістерге ұшырайды.

 *Береке бақ дарыған,*

 Жомарт көңіл,жарқын күз.

 Сары алтынға малынған,

 Жетті міне алтын күз –демекші,міне бізге күз де келді.

**Хормен:***Берекелі алтынкүз*

 *Мерекелі алтын күз.*

**Жүргізуші:**Олай болса балаларға сөз берейік.

**1-оқушы:***Ерекше күз енді,*

 *Айнала сары ала.*

 *Комбайн жүзеді,*

 *Толқыған далада.*

**2-оқушы:** *Қуандырып біздерді,*

*Мерекелі күз келді.*

*Кел жемісті алтын күз,*

Кемелденсін халқымыз.

**3-оқушы:** *Көк майса көрікті,*

 *Алқаптағы көп егін.*

 *Бұл күндері киіпті,*

 *Сары жібек көйлегін.*

**Жүргізуші:**Енді ортамызға алтын күзді шақырайық.

**Хормен:** *Алтын күз!Алтын күз!Алтын күз*!

**Алтын күз:** Амансыңдар ма,балалар!Мерекелерің құтты болсын!Сендерге арнап әкелген сыйлығым бар.Өлең айтып, өнерлеріңді көрсетсеңдер сыйлығымды беремін.

**Жүргізуші:**Олай болса,төрге шық,Алтын күз!Мерекеміздің қадірлі қонағы бол.Алтын күз біздің оқушылардың саған арнаған сыйлары бар.Соны тыңдап,тамашалап көр.

**Ән: «Болайықшы осындай»**

**Жұмбақ жасыру.**

Қалың киімді ұнатады,

Шешіндірсең жылатады.(пияз)

Көмгенде жалғыз

Қазғанда сан қыз.(картоп)

Ұзын мұртты сарылар,

Қойнында наны бар.(бидай)

Көк лағым көгенде тұрып семірді.(қарбыз)

Үстіне тігіп көк шатыр,

Астында қызыл дәу жатыр.(қызылша)

Әрі қызыл,әрі тәтті

Татқан жанды таңырқатты.(алма)

Жер астында жер қазық

Жеуге болар ас қазық.(сәбіз)

Аласа тауда алуан алма,

Алқызыл болмай аузыңа салма.(қызанақ)

**Жүргізуші:** Енді осы жеміс жидектерге ,көкөністерге байланысты ойын ойнайық.

**Ойынның шарты:**Мұғалімнің қолындағы себеттен көзбен көрмей,сипап сезу арқылы ішіндегі затты табу керек.

**Ортаға көкөністерді шақырайық.**

*Бақшаларда тізіліп,*

*Қаперсіз мен жатамын.*

*Қабат қабат киініп,*

*Қырыққабат атандым.*

*Көктеп ерте шырмалып,*

*Өсемін мен бүр жарып.*

*Атым қияр теріп ал,*

*Жиі- жиі суарып.*

*Ақ түсім бар қант берер,*

*Қызыл түсім қанға нәр*

*Зияным жоқ біліп қой,*

*Қызылшамын пайдам бар.*

*Өсіретін бойыңды*

*Дамытатын ойыңды.*

*Қоянға да азықпыз,*

*Сәбіздерміз жазықсыз.*

Тал шыбығы **бұралып**,

Баұшаларда ұзарып.

*Тұрған ол мен қызанақ,*

Күнге қарап ұялып.

*Картоп біздің атымыз,*

*Жер астында жатырмыз.*

*Бір тамырдан тараған,*

*Ағайынбыз бәріміз.*

*Асханадан шықпаймын,*

*Атым пияз бұқпаймын.*

*Көзден жасты шығарып,*

*Тұмаудан бірақ сақтаймын.*

**Би «Вальс»**

**Ойын «Қай жеміс?»**

**Ойының шарты:**

Көздерін жұмып жемісті жеп қай жеміс екенін айту.(Бір ыдыста туралған әр түрлі жемістер)

**Жүргізуші:**Ата-аналармен ойын ойнайық

«Кім жылдам?»Екі ата- ана шығып жемісті жеу керек.Кім бірінші тауысса сол жеңімпаз

«Кім жылдам»ойыны

Ойынның шарты:Ұлдар себетке көкөністерді,қыздар себетке жемістерді салады.

**4-оқушы:***Мол байлық тергені,*

 *Шаттығы қаншалық*

 *Аспанға өрледі*

 *Құстарда ән салып.*

**Құстар:***Қош бол өскен жеріміз*

*Айдын шалқар көліміз.*

*Аман болып тұрыңдар,*

*Қамқор болған елеміз.*

*Қаһарман қыс өткенде*

*Қайтып келіп көктемде,*

*Күнде думан құрамыз*

*Күн шуағын төккенде.*

*Қош бол өткен жеріміз,*

*Айдын шалқар көліміз.*

**Алтын күз:** *Барлыңды қимаймын*

*Барымды мен сыйлаймын.*

*Астық жеміс береке,*

*Өздеріңмен біргемін-*алтын күз қоштасады.

**Жүргізуші:**Алтын күз саған мың алғыс!Бүгінгі сыйлығыңа рахмет.Бізге тағы кел күтеміз.

Күздің кереметі,байлығы өте көп.Күзде біздің дастарханымыз дақылдарға ,көкөністерге,жемістерге толы болады.Бірақ ол байлыққа жету үшін көп еңбек ету керек.Сондықтан сендер еңбекшіл болыңдар.Қазіргі сендердің еңбектерің сабақ оқу.

Осымен біздің күз мерекесіне арналған ертеңгілігіміз аяқталды.Келген ата аналарымызға,ұстаздарымызға алғыс айта отырып алтын күзде молшылық дегім келеді.